बाक्सा जिल्ला आरो चापागुरि दखरा दुलाराय बर फरायसा आफादा जथायै बाक्सा जिल्लानि सिंङाव थानाय जलागावनि चापागुरि गोजौ फरायसालियाव बड’फा उपेन्द्र नाथ ब्रह्म’नि जोनोम सान फालिदों।बे हाबाफारिया फिरफिला बिहोनायजो जागायदों आरो फिरफिलाखौ बिरहोदोंमोन बाक्सा जिल्ला दुलाराय बर फरायसा आफाद’नि आफादगिरि उमेस दैमारि बिथाङा आरो नैथि हाबाफारि लेखा बड’फानि सावगारियाव बिबार बावनाय आरो बिबारखौ बावजेनदों बार्ग बरपेटा जिल्ला दुलाराय बर फरायसा आफाद’नि आफादगिरि हिलार बर बिथाङा।उमेस दैमारि बिथाङा खौरांगिरिनि सिगांङाव फोरमायदोंदि दुलाराय बर फरायसा आफादा जेब्लायबो बड’फानि मोनथोर, बोसोन फोरजो बर’ हारिया जौगानायनि खामानि मावबोबाय दं आरो इउनावबो मावलांगोन। बै समनिफ्रायनो बर’हा मोन्थाम सुकटि मोनबाय आरो मोनफ्रोमबो सुकटियाव बड’फानि मोनथोर, सान्थौसानस्रि आरो नाजानायजो जादों। बड’फाया बर’नि सोलोंथाय बिथिङाव फरायसालि, जौमा फरायसालि, मुलुग सोलोंसालि बायदिखौ दाबि खालाम बोदोंमोन आरो दुलाराय बर फरायसा आफादाबो बेखौनो नाजा बोबाय थादों आरो इउनावबो नाजा लांबाय थागोन ।